Ambulatoriu nou pentru un spital COVID din Galați. Care este valoarea totală a investiției.
Un spital suport Covid din orașul Galați va avea un ambulatoriu nou. Clădirea la care se lucrează deja va fi de patru ori mai mare și va costa peste două milioane de euro. Investiția cu fonduri europene include și dotarea cu echipamente moderne.
Ambulatoriul de Specialitate de la Spitalul de Pneumoftiziologie din Galați va funcționa într-o clădire nouă.Spațiul este de patru ori mai mare decât actualul ambulatoriu, va avea circuite separate pentru copii și adulți și va fi dotat cu aparatură medicală modernă.Este vorba despre o investiție europeană realizată în cadrul unui proiect al Consiliului Județean Galați."Se construieşte un spaţiu medical modern, de patru ori mai mare decât vechiul Ambulatoriu, de la 224 de metri pătrați la 826 de metri pătrați. Astfel, vor fi create pentru prima dată circuite separate pentru copii şi adulţi. Este o investiţie cu fonduri europene, care prevede şi dotarea cu aparatură medicală, inclusiv cu un computer tomograf performant. Se lucrează la compartimentarea clădirii, iar în perioada următoare vor începe lucrările la partea de instalaţii şi amenajare interioară", a anunțat președintele Consiliului Județean Galați, Costel Fotea.Valoarea totală a acestei investiţii este de aproape 10 milioane de lei.